CELEX: 62021TN0614
Language: da
Date: 2021-09-24 00:00:00
Title: Sag T-614/21: Sag anlagt den 24. september 2021 — KPMG Advisory mod Kommissionen

29.11.2021   
            
            
               DA
            
            
               Den Europæiske Unions Tidende
            
            
               C 481/35
            
         
      Sag anlagt den 24. september 2021 — KPMG Advisory mod Kommissionen
      (Sag T-614/21)
      (2021/C 481/49)
      Processprog: italiensk
      
         Parter
      
      
         Sagsøger: KPMG Advisory SpA (Milano, Italien) (ved advokaterne G. Roberti, I. Perego og R. Fragale)
      
         Sagsøgt: Europa-Kommissionen
      
         Sagsøgerens påstande
      
      
                  –
               
               
                  (i) I henhold til artikel 263, stk. 4, TEUF annulleres afgørelsen af 13. juli 2021 om udelukkelse af KPMG Advisory S.p.A. fra deltagelsen i tildelingsprocedurer under Europa-Parlamentets og Rådets forordning (EU, Euratom) 2018/1046 eller fra at blive valgt til at gennemføre EU-midler (Ref. Ares(2021)4544873), meddelt den 14. juli 2021(»den anfægtede afgørelse«), helt eller delvist.
               
            
                  –
               
               
                  (ii) Subsidiært, i henhold til artikel 261 TEUF og artikel 143, stk. 9, i finansforordningen fra 2018, annulleres eller reduceres den ved den anfægtede afgørelse pålagte sanktion om udelukkelse, og/eller den ved denne afgørelse pålagte sanktion med offentliggørelse annulleres.
               
            
                  –
               
               
                  (iii) om nødvendigt fastslås det, at artikel 73, stk. 3, i forordning 2018/1046 (1) og/eller artikel 146, stk. 6, i forordning 2018/1046 er ulovlige.
               
            
                  –
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende om en tilsidesættelse af væsentlige formforskrifter og kollegialitetsprincippet
                  
                              —
                           
                           
                              Det gøres i denne henseende gældende, at afgørelsen er behæftet med en tilsidesættelse af væsentlige formforskrifter og kollegialitetsprincippet, eftersom den i strid med bestemmelserne om delegering i artikel 1 og 14 i Kommissionens forretningsorden blev vedtaget af generaldirektøren og ikke af Kommissionen.
                           
                        
                              —
                           
                           
                              Der fremsættes i denne forbindelse en ulovlighedsindsigelse i forhold til artikel 73, stk. 3, i forordning 2018/1046.
                           
                        
            
                  2.
               
               
                  Det andet anbringende om en tilsidesættelse af retten til forsvar og af den grundlæggende ret til god forvaltning
                  
                              —
                           
                           
                              Det gøres i denne henseende gældende, at afgørelsen er behæftet med en fejl, for så vidt som sagsøgeren ikke fik lejlighed til i fuldt omfang at udøve sin ret til kontradiktion, navnlig for den anvisningsberettigede med ansvar for vedtagelsen af afgørelsen.
                           
                        
                              —
                           
                           
                              Det gøres desuden gældende, at der er sket en tilsidesættelse af pligten til at foretage en upartisk og omhyggelig undersøgelse som fastsat i chartrets artikel 41.
                           
                        
                              —
                           
                           
                              Der fremsættes endvidere en ulovlighedsindsigelse i forhold til artikel 136, stk. 6, i forordning 2018/1046.
                           
                        
            
                  3.
               
               
                  Det tredje anbringende om en tilsidesættelse af artikel 106, stk. 1, i finansforordningen af 2015 (2) og artikel 136, stk. 2, i forordning 2018/1046 — urigtige skøn og begrundelsesmangel
                  
                              —
                           
                           
                              Det gøres i denne henseende gældende, at afgørelsen er behæftet med en fejl, for så vidt som den anvisningsberettigede i afgørelsen skulle have efterprøvet, vurderet og begrundet den eventuelle eksistens af en alvorlig forsømmelse i lyset af alle relevante elementer.
                           
                        
            
                  4.
               
               
                  Det fjerde anbringende om en tilsidesættelse af artikel 136, stk. 6 og 7, i forordning 2018/1046 — urigtige skøn og begrundelsesmangel
                  
                              —
                           
                           
                              Det gøres i denne henseende gældende, at den anfægtede afgørelse er behæftet med en fejl, for så vidt som den anvisningsberettigede efter en mangelfuld sagsoplysning og urigtige skøn fandt, at de korrigerende foranstaltninger, der blev vedtaget i forhold til sagsøgeren i henhold til artikel 136, stk. 6 og 7, i forordning 2018/1046, var uegnede.
                           
                        
            
                  5.
               
               
                  Det femte anbringende om en indsigelse om forældelse af beføjelsen til at udelukke en økonomisk aktør i henhold til artikel 136 i forordning 2018/1046 og en tilsidesættelse af proportionalitetsprincippet
                  
                              —
                           
                           
                              Det gøres i denne henseende gældende, at der fremsættes indsigelse om forældelse af den anvisningsberettigedes beføjelse til at udelukke sagsøgeren og foreskrive offentliggørelse af udelukkelsen.
                           
                        
                              —
                           
                           
                              Udelukkelsen og offentliggørelsen heraf er i strid med proportionalitetsprincippet.
                           
                        
            
         (1)  4. Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).
      
         (2)  Europa-Parlamentets og Rådets forordning (EU, Euratom) 2015/1929 af 28.10.2015 om ændring af forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2015, L 286, s. 1).